**บทที่ 2**

**การวิเคราะห์ศักยภาพและสภาพแวดล้อม**

**ของโรงเรียน**

**โรงเรียนสามร้อยยอดวิทยาคม ได้วิเคราะห์ศักยภาพและสภาพแวดล้อมของโรงเรียน เพื่อกำหนดทิศทางการพัฒนาคุณภาพการศึกษาอย่างมีเป้าหมาย ดังนี้**

**ตารางที่ 2.1 แสดงการวิเคราะห์สภาพแวดล้อมภายนอกของโรงเรียน**

| **ประเด็นปัจจัย** | **โอกาส** | **อุปสรรค** |
| --- | --- | --- |
| **1. ปัจจัยด้านสังคมวัฒนธรรม (Socio – cultural factors)**  1.1 ชุมชนมีทัศนคติที่ดี ให้การยอมรับและศรัทธาต่อโรงเรียน  1.2 ชุมชน หน่วยงานทั้งภาครัฐและเอกชนให้ความร่วมมือและสนับสนุนการจัดการศึกษาของโรงเรียน  1.3 ชุมชนและหน่วยงานในท้องถิ่นร่วมกันอนุรักษ์ประเพณี วัฒนธรรมและภูมิปัญญาท้องถิ่น ส่งผลให้นักเรียนมีแหล่งการศึกษามีแบบอย่างที่ดี มีความรักในประเพณี วัฒนธรรมในท้องถิ่น  1.4 บริเวณใกล้เคียงโรงเรียนมีแหล่งบริการที่ยั่วยุ เช่น ร้านเกม ร้านคาราโอเกะและมีปัจจัยเสี่ยงด้านยาเสพติด ทำให้นักเรียนมีความเสี่ยงในการดำรงชีวิต  1.5 โรงเรียนตั้งอยู่ในเขตชุมชน มีการคมนาคมที่สะดวก  1.6 มีสถานที่สำคัญ ภูมิปัญญาท้องถิ่นและแหล่งเรียนรู้ที่หลากหลาย เอื้อต่อการเรียนรู้  1.7 โครงสร้างประชากร ด้านการคุมกำเนิด ส่งผลให้ประชากรวัยเรียนลดลง  1.8 มีปัญหาการหย่าร้างเพิ่มขึ้น  1.9 ผู้ปกครองมีระดับการศึกษาปานกลาง ส่งเสริมด้านการศึกษาบุตร นิยมให้ลูกเรียนในโรงเรียนใกล้บ้าน  1.10 ผู้ปกครองเห็นความสำคัญด้านการศึกษา ให้ความไว้วางใจ เชื่อมั่นในครูผู้สอน และนิยมส่งบุตรหลานเข้าเรียนในโรงเรียนมีชื่อเสียง  1.11 ผู้ปกครองส่วนใหญ่มีฐานะยากจน มีปัญหาครอบครัว หย่าร้าง ขาดการดูแลบุตร ส่งผลกระทบต่อผลการเรียนของนักเรียน | **🗸**  **🗸  🗸**  **🗸**  **🗸**  **🗸**  **🗸** | **🗸**  **🗸**  **🗸**  **🗸** |
| **2. ปัจจัยด้านเทคโนโลยี ( Technological factors)**  2.1 มีความก้าวหน้าทางเทคโนโลยี ส่งผลให้โรงเรียนต้องปรับปรุงหลักสูตรให้สอดคล้องกับความต้องการของผู้เรียน  2.2 ความก้าวหน้าทางด้านเทคโนโลยี(คอมพิวเตอร์และอินเตอร์เน็ต)ส่องผลทำให้นักเรียนเกิดความรอบรู้และสามารถแสวงหาความรู้ได้ด้วยตนเอง  2.3 สินค้าเทคโนโลยีประเภทคอมพิวเตอร์มีราคาถูกลงส่งผลให้โรงเรียนสามารถจัดซื้อจัดหามาใช้ในการจัดการเรียนการสอนได้อย่างเพียงพอ  2.4 หน่วยงานภายนอกเห็นความสำคัญและความจำเป็นในการใช้เทคโนโลยีจึงให้การส่งเสริมสนับสนุน ส่งผลทำให้มีสื่อการเรียนการสอนคอมพิวเตอร์ในการจัดการเรียนการสอน  2.5 ขาดแหล่งสืบค้นข้อมูล แหล่งเรียนรู้ นวัตกรรมและเทคโนโลยีหลากหลาย ทั้งสภาบันการศึกษาและองค์กรเอกชนที่อยู่ใกล้โรงเรียน  2.6 ชุมชนขาดการควบคุมการให้บริการด้านเทคโนโลยีเช่น ร้านอินเตอร์เน็ต เกม ทำให้นักเรียนบางส่วนไปใช้ในทางที่ผิด | **🗸**  **🗸**  **🗸**  **🗸** | **🗸**  **🗸** |
| **3. ปัจจัยด้านเศรษฐกิจ (Economic factors) (E)**  **3.1** รายได้ผู้ปกครองและชุมชนอยู่ในระดับปานกลาง นักเรียนมีรายได้ระหว่างเรียน เศรษฐกิจชุมชนเอื้อประโยชน์ในการพัฒนาการศึกษาของโรงเรียน  **3.2** โรงเรียนได้รับการสนับสนุนจากชุมชน ผู้ปกครอง กรรมการสถานศึกษา องค์กรเอกชน ร่วมกับทางโรงเรียนได้รับการบริจาคทุนทรัพย์และวัสดุอุปกรณ์สนับสนุนการศึกษา ส่งผลให้นักเรียนมีโอกาสทางการศึกษาที่มีประสิทธิภาพเพิ่มมากขึ้น  **3.3** ปัญหาทางด้านภาวะเศรษฐกิจที่ถดถอยส่งผลให้ผู้ปกครองบางส่วนขาดความคล่องตัวด้านค่าใช้จ่ายของบุตรหลาน และขาดความพร้อมในการสนับสนุนกิจกรรมของโรงเรียน  **3.4** ค่าครองชีพสูงรายได้ต่ำ ขาดการส่งเสริมอาชีพเสริมในชุมชนผู้ปกครองมีภาระหนี้สิน ส่งผลกระทบต่อการให้การสนับสนุนด้านการศึกษา | **🗸**  **🗸** | **🗸**  **🗸** |
| **4. ปัจจัยด้านการการเมือง กฎหมายและนโยบาย (Political and legal factors)**  **4.1** พระราชบัญญัติการศึกษา ให้ทุกคนมีโอกาสศึกษาตามศักยภาพของแต่ละบุคคล  **4.2** นโยบายให้โรงเรียนจัดการเรียนการสอนตามความต้องการของท้องถิ่น  **4.3** องค์กรปกครองส่วนท้องถิ่น เห็นความสำคัญและสนับสนุนงบประมาณในการจัดการศึกษาอย่างต่อเนื่อง  **4.4** การลดอัตรากำลังเป็นอุปสรรคในการจัดการศึกษา  **4.5** นโยบายของรัฐบาลที่เปลี่ยนแปลงบ่อย ทำให้การดำเนินงานต้องปรับเปลี่ยนตามรัฐบาลจึงขาดความต่อเนื่อง  **4.6** รัฐบาลจัดสรรงบประมาณ เรียนฟรี 15 ปี อย่างมีคุณภาพ  **4.7** นโยบายการจัดสรรงบประมาณรายหัวของรัฐบาลยังไม่เพียงพอกับการบริหารจัดการภายในโรงเรียน  **4.8** ผู้ปกครอง กรรมการสถานศึกษา และผู้นำชุมชนมีความรู้ ความเข้าใจเกี่ยวกับนโยบายด้านการศึกษา ส่งผลให้โรงเรียนได้รับการสนับสนุนมากขึ้น  **4.9** การกำหนดแนวทางการปฏิบัติงานของต้นสังกัดเป็นอุปสรรคต่อการปฏิบัติงาน  **4.10** ผู้ปกครองบางส่วนไม่เข้าใจนโยบายปฏิรูปการศึกษา ขาดความรู้เรื่องกฎหมาย และ พระราชบัญญัติการศึกษา ส่งผลกระทบต่อการจัดการศึกษา  **4.11** การจัดสรรทรัพยากรในการจัดการศึกษาไม่สอดคล้องกับความต้องการของโรงเรียน | **🗸**  **🗸**  **🗸**  **🗸**  **🗸** | **🗸**  **🗸**  **🗸**  **🗸**  **🗸**  **🗸** |

**ตารางที่ 2.2 แสดงการวิเคราะห์สภาพแวดล้อมภายในของโรงเรียน**

| **ประเด็นปัจจัย** | **จุดแข็ง** | **จุดอ่อน** |
| --- | --- | --- |
| 1. **โครงสร้างและนโยบายองค์กร (Structure)**  1.1 โรงเรียนมีระบบการบริหารจัดการโดยใช้โรงเรียนเป็นฐานมีการกำหนดนโยบายที่ชัดเจน  1.2 โรงเรียนมีนโยบายส่งเสริมการจัดกิจกรรมเพื่อพัฒนาความรู้ ความสามารถของผู้เรียนตามศักยภาพครอบคลุมทุกด้าน  1.3 โรงเรียนใช้ระบบ ICT และข้อมูลทางอินเตอร์เน็ตเพื่อการจัดการเรียนรู้และการกระจายข่าวสาร  1.4 โรงเรียนจัดกิจกรรมช่วยเหลือนักเรียนที่ติด 0, ร, มส ได้เพียงพอต่อระดับคุณภาพที่ต้องการพัฒนา  1.5 การจัดหลักสูตรในท้องถิ่นยังไม่ครอบคลุมทุกรายวิชา  1.6 โรงเรียนกำหนดนโยบายโดยมีส่วนร่วมของบุคลากรทุกฝ่าย มีการสื่อสารภายในองค์กรที่มีความถูกต้องชัดเจน ส่งผลให้ได้รับความร่วมมือจากบุคลากรทุกฝ่ายเป็นอย่างดี  1.7 บุคลากรมีความรู้ ความชำนาญ และมีประสบการณ์ในการทำงานที่หลากหลายเป็นผลดี ต่อการจัดการศึกษาที่มีประสิทธิภาพ  1.8 บุคลากรรับผิดชอบงานพิเศษมากเกินไปส่งผลให้ไม่สามารถปฏิบัติหน้าที่การเรียนการสอนได้เต็มตามศักยภาพ  1.9 คณะกรรมการสถานศึกษาและชุมชนมีส่วนร่วมในการกำหนดนโยบายของโรงเรียน ส่งผลทำให้การดำเนินงานบรรลุผล | **🗸**  **🗸**  **🗸**  **🗸**  **🗸**  **🗸**  **🗸** | **🗸**  **🗸** |
| **2. การบริการและคุณลักษณะผู้เรียน (Service / Products)**  2.1 โรงเรียนมีการจัดสภาพแวดล้อมที่เอื้อต่อการเรียนรู้และให้บริการแหล่งเรียนรู้ในโรงเรียนและนอกโรงเรียนอย่างหลากหลาย  2.2 โรงเรียนมีระบบประกันคุณภาพการศึกษา ทำให้สามารถยกระดับการบริการและนักเรียนมีผลสัมฤทธิ์ทางการเรียนอยู่ในระดับสูง เรียนจบตามหลักสูตร สอบเข้าเรียนต่อในระดับที่สูงขึ้น  2.3 มีการจัดหลักสูตรสถานศึกษา จัดทำสาระเพิ่มเติม หลักสูตรท้องถิ่นอย่างหลากหลายตามความต้องการของนักเรียนสามารถนำความรู้ไปใช้ในชีวิตประจำวัน  2.4 โรงเรียนจัดการบริการการศึกษาอย่างทั่วถึง ทั้งด้านความรู้และเทคโนโลยีและสถานที่บริการสำหรับนักเรียน ชุมชนและหน่วยงานอื่นๆ  2.5 มีการจัดการเรียนการสอนและจัดกิจกรรมเสริมทางด้านความรู้ คุณธรรม จริยธรรม สุขภาพพลานามัย หลักประชาธิปไตย ความคิดสร้างสรรค์ และส่งเสริมจิตสาธารณะในโรงเรียน  2.6 โรงเรียนมีวัสดุ อุปกรณ์ สำหรับจัดการศึกษาและการบริการด้านสาธารณูปโภคไม่เพียงพอ  2.7 ผู้เรียนบางส่วนไม่ตระหนักถึงความสำคัญของการศึกษา ส่งผลให้ผลสัมฤทธิ์ทางการเรียนในบางวิชาและคะแนน O-NET ของนักเรียนยังไม่เป็นที่น่าพอใจ  2.8 ผู้เรียนบางส่วนไม่ตระหนักถึงความสำคัญของการศึกษาส่งผลให้นักเรียนมีผลสัมฤทธิ์ทางการเรียนต่ำและจำนวนผู้จบการศึกษาของโรงเรียนไม่ครบ100% | **🗸**  **🗸**  **🗸**  **🗸**  **🗸** | **🗸**  **🗸**  **🗸** |
| **3. บุคลากร (Man)**  3.1 ครูและบุคลากรมีความรู้ ความสามารถ ประสบการณ์ในการปฏิบัติงานด้านการเรียน การสอน และงานพิเศษ ส่งผลให้การจัดการศึกษามีประสิทธิภาพ  3.2 ครูและบุคลากรไม่เพียงพอในบางสาขาวิชา  3.3 ครูและบุคลากรพัฒนาตนเองอย่างต่อเนื่องสม่ำเสมอ ส่งผลให้การจัดการศึกษามีประสิทธิภาพ  3.4 ครูและบุคลากรบางส่วนขาดทักษะการใช้ภาษาต่างประเทศเพื่อการสื่อสาร  3.5 ครูและบุคลากรได้รับการเสริมแรง มีขวัญและกำลังใจในการปฏิบัติงาน  3.6 ครูและบุคลากรมีวัฒนธรรมองค์กร รักและมีส่วนร่วม ในการทำงานส่งผลให้เกิดความสามัคคีในหมู่คณะ  3.7 ครูมีวุฒิการศึกษาระดับปริญญาตรีและสอนตรงตามสาขาวิชาครบทุกกลุ่มสาระการเรียนรู้  3.8 ครูมีศักยภาพในการพัฒนาผู้เรียนสู่ความเป็นเลิศทางวิชาการ  3.9 ครูนำเทคโนโลยี แหล่งเรียนรู้ และภูมิปัญญาท้องถิ่นมาจัดการเรียนการสอน  3.10 ครูและบุคลากรมีความรักและศรัทธาในวิชาชีพครู ปฏิบัติหน้าที่โดยไม่ต้องอาศัยคำสั่ง  3.11 ครูและบุคลากรทุกคนมีความตระหนักรู้คุณค่าขององค์กร เห็นประโยชน์ส่วนรวมมากกว่าประโยชน์ส่วนตน  3.12 ผู้บริหารและครูทุกคนได้รับการยอมรับจากผู้ปกครองและชุมชนในการจัดการศึกษา  3.13 ครูมีภาระงานพิเศษนอกเหนือจากงานสอนมาก  3.14 การกระจายงานไม่เท่าเทียมกัน | **🗸**  **🗸**  **🗸**  **🗸**  **🗸**  **🗸**  **🗸**  **🗸**  **🗸**  **🗸** | **🗸**  **🗸**  **🗸** **🗸** |
| **4. การเงิน ( Money)**  4.1 โรงเรียนมีการจัดทำแผนการใช้จ่ายงบประมาณโดยทุกฝ่ายมีส่วนร่วมทำให้ใช้จ่ายตรงตามความต้องการ  4.2 โรงเรียนได้รับงบประมาณสนับสนุนจากภาครัฐ หน่วยงานอื่น และชุมชนในการพัฒนาการศึกษาอย่างต่อเนื่อง  4.3 การใช้จ่ายเงินงบประมาณเป็นไปตามแผนงาน/โครงการ อย่างเป็นระบบ โปร่งใส ตรวจสอบได้ | **🗸**  **🗸**  **🗸** |  |
| 5. **วัสดุอุปกรณ์(Materials)**  5.1 โรงเรียนจัดซื้ออุปกรณ์ในการจัดการเรียนการสอนอย่างคุ้มค่า  5.2 โรงเรียนมีอาคารสถานที่เพียงพอเหมาะสมกับจำนวนนักเรียน มีการพัฒนาปรับปรุงอาคารสถานที่อย่างสม่ำเสมอ มีความพร้อมในการจัดกิจกรรมการเรียนการสอนและให้บริการแก่ชุมชนและองค์กรภายนอก  5.3 โรงเรียนได้รับการสนับสนุนจากหน่วยงานภายนอกในด้านการจัดหาสื่อ นวัตกรรม และวัสดุอุปกรณ์ที่ทันสมัย ที่ใช้ในการเรียนการสอนซึ่งส่งผลต่อการจัดการศึกษาอย่างมีประสิทธิภาพมากขึ้น  5.4 วัสดุครุภัณฑ์ขาดคุณภาพ มีสภาพเก่า ชำรุด ไม่เพียงพอต่อจำนวนนักเรียน  5.5 ห้องสมุดมีสื่อ เทคโนโลยี และหนังสือไม่หลากหลาย ไม่เพียงพอต่อการศึกษาและสืบค้น  5.6 ห้องพิเศษต่างๆไม่เพียงพอ หอประชุมไม่เหมาะสมกับจำนวนนักเรียนที่จะใช้ในการจัดกิจกรรมนักเรียน โสตทัศนูปกรณ์ไม่เพียงพอ ขาดบุคลากรที่มีความสามารถเฉพาะทาง ส่งผลทำให้การซ่อมแซมอุปกรณ์ล่าช้า ไม่ทันต่อการใช้งาน | **🗸**  **🗸**  **🗸** | **🗸**  **🗸**  **🗸** |
| **6. การบริหารจัดการ ( Management)**  6.1 นิเทศ ติดตามผลการดำเนินงานของครูและบุคลากรอย่างต่อเนื่อง  6.2 โรงเรียนมีการประชาสัมพันธ์ข่าวสารของโรงเรียนผ่านช่องทางต่างๆอย่างหลากหลาย  6.3 มีการวางแผนการบริหารงานอย่างเป็นระบบโดยใช้หลักการมีส่วนร่วมและมอบหมายงานตามความถนัดส่งผลให้การปฏิบัติงานมีประสิทธิภาพ  6.4 ผู้บริหารมีความรู้ ความสามารถ มีภาวะผู้นำ มีวิสัยทัศน์ก้าวไกล มีคุณธรรมจริยธรรมและเป็นแบบอย่างที่ดี  6.5 โรงเรียนจัดระบบดูแลช่วยเหลือนักเรียนที่มีเครือข่ายผู้ปกครองเข้ามามีส่วนร่วม  6.6 มีการบริหารจัดการโดยใช้หลักประชาธิปไตยและใช้ความเป็นกัลยาณมิตรในการปฏิบัติงาน  6.7 มีการส่งเสริมให้ครูทุกคนจัดทำแผนพัฒนาตนเอง(ID Plan)  6.8 มีการประสานงานกับหน่วยงานอื่นในการพัฒนาโรงเรียน  6.9 ขาดการใช้ฐานข้อมูลสารสนเทศร่วมกัน  6.10 มีการบริหารจัดการอย่างมีระบบ มีหลักฐานในการมอบหมายงาน มีแผนในการปฏิบัติชัดเจน  6.11 มีแผนและโครงการเพื่อใช้ในการพัฒนาโรงเรียนอย่างต่อเนื่องส่งผลให้จัดการศึกษาอย่างมีประสิทธิภาพ  6.12 ผู้บริหารส่งเสริมให้บุคลากรได้รับการพัฒนาตนเอง | **🗸**  **🗸**  **🗸**  **🗸**  **🗸**  **🗸**  **🗸**  **🗸**  **🗸**  **🗸**  **🗸** | **🗸** |

**ตารางที่ 2.3** สรุปผลการวิเคราะห์ปัจจัยภายในและภายนอกของโรงเรียน

| โอกาส | อุปสรรค |
| --- | --- |
| 1.ชุมชน หน่วยงานทั้งภาครัฐและเอกชน ให้ความร่วมมือในการจัดการศึกษาของโรงเรียน ร่วมกันอนุรักษ์ประเพณี วัฒนธรรม และภูมิปัญญาท้องถิ่น ส่งผลให้นักเรียนมีแหล่งการศึกษา แบบอย่างที่ดี มีความรักในประเพณี วัฒนธรรมในท้องถิ่น  2.ชุมชน ผู้ปกครอง คณะกรรมการสถานศึกษา หน่วยงานทั้งภาครัฐและเอกชนให้การสนับสนุนงบประมาณ บริจาคทุนทรัพย์ และวัสดุอุปกรณ์ สนับสนุนการศึกษาส่งผลให้นักเรียนมีโอกาสทางการศึกษาที่มีประสิทธิภาพเพิ่มมากขึ้น  3.ชุมชน ผู้ปกครอง คณะกรรมการสถานศึกษา ผู้มีส่วนได้ส่วนเสีย มีความรู้ความเข้าใจเกี่ยวกับนโยบายด้านการศึกษาเห็นความสำคัญให้ความไว้วางใจ เชื่อมั่น ครูผู้สอน ส่งผลให้โรงเรียนได้รับการสนับสนุนอย่างต่อเนื่อง  4.พระราชบัญญัติการศึกษาแห่งชาติให้ทุกคนมีโอกาสศึกษาตามศักยภาพของแต่ละบุคคลโดยรัฐบาลจัดสรรงบประมาณเรียนฟรี 15 ปีอย่างมีคุณภาพ สนับสนุนให้โรงเรียนจัดการศึกษา สนองความต้องการของท้องถิ่น  5. โรงเรียนตั้งอยู่ในเขตชุมชน มีการคมนาคมที่สะดวก  6. ความก้าวหน้าทางเทคโนโลยีส่งผลให้นักเรียนแสวงหาความรู้ได้ด้วยตนเอง | 1.โครงสร้างประชากร ด้านการคุมกำเนิด ส่งผล  ให้ประชากรวัยเรียนลดลง  2.ผู้ปกครองมีปัญหาหย่าร้างเพิ่มขึ้น ส่งผลกระทบ  ต่อผลการเรียนของนักเรียน  3.ปัญหาทางด้านภาวะเศรษฐกิจถดถอยส่งผลให้  ผู้ปกครองบางส่วนขาดความคล่องตัวด้านค่าใช้จ่าย  ของบุตรหลานและขาดความพร้อมในการสนับสนุน  ด้านการศึกษาของโรงเรียน  4.ผู้ปกครองบางส่วนขาดความรู้ ความเข้าใจ  เกี่ยวกับนโยบายการปฏิรูปการศึกษา กฎหมายและ  พระราชบัญญัติการศึกษา ส่งผลกระทบต่อการจัด  การศึกษา  5.นโยบายของรัฐบาลที่เปลี่ยนแปลงบ่อยทำให้  การศึกษาขาดความต่อเนื่อง |

| **จุดแข็ง** | **จุดอ่อน** |
| --- | --- |
| 1. ผู้บริหารมีความรู้ ความสามารถ มีภาวะผู้นำ มีวิสัยทัศน์ก้าวไกล มีคุณธรรมจริยธรรมและเป็นแบบอย่างที่ดี มีการวางแผน บริหารงานอย่างเป็นระบบ มีแนวปฏิบัติชัดเจน โดยใช้หลักประชาธิปไตยแบบมีส่วนร่วม ด้วยความเป็นกัลยาณมิตร ส่งผลให้การดำเนินงานบรรลุผลอย่างมีประสิทธิภาพ เป็นที่ยอมรับจากผู้ปกครองและชุมชน  2. โรงเรียนส่งเสริมให้บุคลากรได้รับการพัฒนาตนเอง โดยจัดทำแผนพัฒนาตนเอง (ID Plan)  3. บุคลากรของโรงเรียนมีส่วนร่วมในการกำหนดนโยบายโรงเรียน ส่งผลให้การดำเนินงานบรรลุตามวัตถุประสงค์  4. โรงเรียนประสานความร่วมมือกับหน่วยงานทุกภาคส่วนในการพัฒนาโรงเรียน  5. โรงเรียนจัดสภาพแวดล้อมและแหล่งเรียนรู้ที่เอื้อต่อการเรียนรู้  6. โรงเรียนบริหารจัดการโดยใช้โรงเรียนเป็นฐาน เน้นการมีส่วนร่วม การสื่อสารภายในองค์กร ส่งผลให้ได้รับความร่วมมือในการจัดการศึกษา พัฒนาความรู้ ความสามารถ ของผู้เรียนตามศักยภาพ ครอบคลุมทุกด้าน  7. โรงเรียนได้รับการสนับสนุนงบประมาณจากทุกภาคส่วน สำหรับใช้ในการพัฒนาโรงเรียนโดยมีการจัดทำแผนและโครงการอย่างเป็นระบบ โปร่งใส ตรวจสอบได้ ส่งผลให้การจัดการศึกษามีประสิทธิภาพ  8. โรงเรียนมีระบบประกันคุณภาพการศึกษา ระบบดูแลช่วยเหลือนักเรียน ส่งผลให้การบริหารจัดการเป็นไปอย่างมีประสิทธิภาพและเกิดประสิทธิผล  9. โรงเรียนจัดบริการทางการศึกษาโดยใช้ ICT และระบบสารสนเทศเพื่อการเรียนรู้ ตลอดจนประชาสัมพันธ์ ข่าวสารในโรงเรียน ผ่านช่องทางต่างๆอย่างหลากหลาย  10.โรงเรียนจัดทำหลักสูตรสถานศึกษาที่ส่งเสริมความรู้ คุณธรรม จริยธรรมและการดำรงชีวิตอยู่ในสังคมได้อย่างมีความสุข  11.ครูและบุคลากรได้รับการส่งเสริมให้พัฒนาตนเอง มีการนิเทศติดตามอย่างสม่ำเสมอส่งผลให้การจัดการศึกษามีประสิทธิภาพ  12.ครูและบุคลากรมีความรัก ศรัทธาในวิชาชีพครู ปฏิบัติงานด้วยความมุ่งมั่น สามัคคีส่งผลให้เกิดวัฒนธรรมองค์กร  13.ครูและบุคลากรมีความรู้ ความสามารถ มีประสบการณ์ด้านการจัดการเรียนรู้ ส่งผลให้การจัดการศึกษามีประสิทธิภาพ | 1. โรงเรียนขาดบุคลากรที่มีความชำนาญด้านงานช่าง ทำให้การซ่อมแซมอุปกรณ์ล่าช้าไม่ทันต่อการใช้งาน(อัตรากำลัง)  2. โรงเรียนขาดการจัดระบบงานสารสนเทศที่มีประสิทธิภาพ(เจ้าหน้าที่สารสนเทศประจำฝ่าย)  3. โรงเรียนขาดครูและบุคลากรในบางสาขาวิชา(อัตรากำลัง)  4. โรงเรียนขาดระบบการตอบโต้กับภาวะฉุกเฉินที่ดีพอ(ฝ่ายบริหารทั่วไป)  5. ครูและบุคลากรมีภาระงานมากทำให้ไม่สามารถปฏิบัติหน้าที่ด้านการสอน ได้เต็มตามศักยภาพ(อัตรากำลัง)  6. ครูและบุคลากรขาดทักษะการใช้ภาษาต่างประเทศ(บุคลากร)  7. ผู้เรียนบางส่วนไม่ตระหนักถึงความสำคัญของการศึกษาส่งผลให้นักเรียนมีผลสัมฤทธิ์ทางการเรียนและผลการทดสอบระดับชาติขั้นพื้นฐาน (O-Net) ต่ำ(วิชาการ)  8. โรงเรียนมีห้องมัลติมีเดียไม่เพียงพอ(ผู้บริหาร) |